**בנייה של מבדק בנושא....**

**עזרים:**

* ערכת הוראה רלוונטית
* מבחנים /דפי פעילות שנתנו בשנים קודמות
* גישה לאינטרנט (רשימת אתרים רלוונטיים).
* ספרי לימוד העוסקים בנושא ומיועדים לתלמידי יסודי וחט"ב

מרכיב מרכזי בכל ערכת הוראה הוא מאגר של 100 פריטי הערכה המאורגנים על פי תתי – נושאים , מסווגים על פי רמת חשיבה ודרגת קושי. למאגר מצורף תשובון לכל השאלות המופיעות בו.
מאגר זה מהווה את הבסיס לשילוב הערכה בתהליך ההוראה – למידה .
יש לבחון את הפריטים ולהחליט היכן מתאים לשלב אותם:

* פריטים היכולים לשמש כ- "אירוע הוראה": מערך השיעור נבנה "סביב" הפריט. דוגמא : פריט מספר ... בערכה ...
* פריטים היכולים לשמש לפתיחה של שיעור לצורך אבחון מוקדם נקודתי של ידע והצפה של תפיסות התלמידים .
* פריטים היכולים להיות משולבים במהלך השיעורים
* פריטים למבדקים קצרים במהלך ההוראה או כסיכום הוראה של אחד מתתי הנושאים
(נקודות צומת להערכה) .
* פריטים למבדק מסכם.

ניתן להשתמש באותו פריט במספר הזדמנויות, אך המספר הרב של הפריטים המוצעים בכל ערכת הוראה מאפשר לשלב, במידת הצורך, פריטים שונים בכל הזדמנות.

חשוב! לדון עם הצוותים במגוון האפשרויות של שילוב פריטי הערכה (גישת הל"ל) ולהתנסות אתם במיפוי קובץ פריטים בהתאם לאפשרויות שצוינו לעיל.

במפגש הדרכה זה נשים את הדגש על בנייה של מבדק, שיכול להיות משולב בנקודות צומת שונות. הרכב המבדק יקבע בהתאם למטרותיו.

**מהלך המפגש:**

* דיון לגבי מטרת המבדק , בהלימה למטרות האופרטיביות שנקבעו בתוכנית ההוראה.
* הרכבו והיקפו: כמה שאלות יכללו? באילו תת-נושאים? אילו מיומנויות? כמה מכל תת- נושא / מיומנות? כמה מכל רמת קושי? כמה שאלות סגורות וכמה פתוחות?
* בניית המבדק, לאור הסיכום של הדיון. חלוקה של שאלות בין חברי הצוות (בצוותים קטנים יעבדו כולם על השאלות ביחד) כל קבוצה צריכה לבחור 5 שאלות ברמות שונות המתאימות לקריטריונים והמטרות שנקבעו על ידי הצוות. איסוף השאלות , בחירה וארגון. ( ראו בהמשך הנחיות לבניית מבדק / מבחן)
השאלות יבחרו מתוך מאגר השאלות שבערכת ההוראה המתאימה.
* דיון- על פי מה , וכיצד יסוכמו הממצאים? למי ידווחו הממצאים?

**שלבים בתכנון מבדק**

1. **קביעת הנושא והתכנים**
2. **קביעת מועד הבצוע ומשך הזמן שיוקצב למבדק**
3. **בחירה והתאמה של פריטי הערכה**

חשוב שבפריטי ההערכה תהיה התייחסות ל:

\* צורת ההצגה : שאלות סגורות (רב ברירה, נכון/לא נכון, התאמה), שאלות חצי פתוחות (קלוז, השלמה, השלמת מפת מושגים), שאלות פתוחות (חיבור, מטלת ביצוע, שאלה ממוקדת).

\* רמות חשיבה: חשוב שהפריטים ישקפו רמות חשיבה שונות

\* מספר השאלות לכל תת נושא: צריך לדאוג למתאם בין מספר השאלות הניתנות לתת -נושא ולהיקף ההוראה שלו.
\* שילוב מיומנויות: בחירה של המיומנויות שישולבו במבדק (לא יותר משתי מיומנויות). יש לבחור מיומנויות שהוקנו לתלמידים במהלך ההוראה.

1. **בדיקת הפריטים**

לאחר בחירת הפריטים יש לבחון אותם, בהתייחס לנקודות הבאות:

1. אין בפריט קשיי שפה וניסוח
2. אין טעויות טכניות כמו שגיאת כתיב, טעויות חישוב, טעויות ציטוט וכו'
3. אין בפריט רמזים מכוונים לתשובה
4. הזמן הנדרש לתשובה על הפריט תואם את מסגרת הזמן הכללית המתוכננת למבדק.
5. התוכן בפריט רלוונטי לנושא

תוכלו להיעזר בטבלה של ניתוח הפריט שמצורפת בהמשך.

הציעו למורים לבצע בדיקת התשובות המצופות ומשך הזמן הנדרש לתגובה על ידי בדיקה אישית (ענו על השאלות בעצמכם, ראו אם התשובה חד משמעית, כמה זמן לוקח לכם לענות –הכפילו אותו....)

1. **ארגון המבדק**

סידור הפריטים, כתיבת הוראות, ארגון "טכני" (גודל פונט, מרווחים בין השורות, הדגשים, מקום לכתיבת תשובות), קביעת ניקוד לכל פריט.

1. **הכנת תשובון**

**ניתוח פריטי הערכה בנושא.... כאמצעי לשיפור למידה**

| **מס' הפריט** | **מטרת הפריט בתחום התוכן ו/או המיומנות** | **סוג פריט****(פתוח/ סגור)** | **רמות קושי (מ 1-3 )** | **רמה קוגניטיבית (ידע / יישום / הבנה )** | **השיקולים בבחירת הפריט**  | **ציון ממוצע מצופה מהתלמידים** |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |